Jaga-Jaga Senariounion

Jaga-Jaga Senariounion ialah sebuah filem komedi Malaysia 2022 arahan Aziz M. Osman. Dibintangi oleh kumpulan Senario, ia merupakan filem Senario pertama dalam tempoh 11 tahun sejak Senario The Movie Ops Pocot (2011) dan mengumpulkan kesemua ahli-ahli Senario kecuali Lan Pet Pet.

Sinopsis 
Keluarga dan rakan-rakan Dato' Hamdan berkumpul untuk mengiringi anaknya, Amin, bakal pengantin lelaki ke rumah pengantin perempuan untuk majlis akad nikah. Lawatan itu membawa sembilan dulang bernilai RM50,000 sebagai harta kekayaan pengantin. Dalam perjalanan ke rumah pengantin perempuan, kereta mereka telah diserang oleh perompak dan semua dulang telah dicuri daripada mereka. Saiful, seorang penyelaras kelihatan menyiasat kejadian itu.

Pelakon 
 Azlee Jaafar sebagai Azlee
 Hamdan Ramli sebagai Dato' Hamdan
 Yassin Yahya sebagai Yassin
 Saiful Apek sebagai Saiful
 Wahid Mohd sebagai Wahid
 Ilya Buang sebagai Tok Kadi
 Syanie sebagai Syanie
 Nur Farisha Amira Aslan sebagai Zila
 Aman Shah Asri sebagai Amen
 Siti Nora Sukiran sebagai Nora
 Badrol Shah Abdul Manan sebagai Bala
 Mas Said Abdul Ghani sebagai Prono
 Acong Sweetchild sebagai Acong (penampilan khas)

Penerbitan
Jaga-Jaga Senariounion ialah filem ke-11 yang dibintangi oleh kumpulan Senario dan merupakan filem Senario keenam arahan Aziz M. Osman. Ia juga merupakan filem Senario pertama dalam tempoh 11 tahun sejak Senario The Movie Ops Pocot yang dikeluarkan pada 2011.

Filem ini turut mengembalikan wajah-wajah yang pernah mewarnai filem-filem Senario terdahulu, seperti Syanie, Mas Said, Badrolshah, Bobby Kiran serta pelakon baharu, Amm Raja Lawak dan Nur Farisha Amira. Menurut Aziz, idea penghasilan filem ini bermula daripada pemerhatian terhadap fenomena filem-filem Senario suatu ketika dahulu dan telah lama dirancang, namun tertangguh akibat pandemik COVID-19. Aziz berkata mengenai filem ini:

Ahli asal Senario, Lan Pet Pet pada mulanya mahu terbabit sama membintangi filem ini namun menurut Aziz, Lan juga sempat melakukan promosi bersama pasukan penerbitan. Lan bagaimanapun, menarik diri daripada membintangi filem ini kerana komitmen lain. Ujar beliau: "Kami faham dia bukan berniat untuk menolak tetapi mempunyai kerja lain yang perlu diutamakan. Sehingga penggambaran babak terakhir, kami masih berusaha mendapatkannya, namun tidak berhasil. Mungkin tiada rezeki kami untuk bersamanya kali ini,".

Penggambaran
Penggambaran dijalankan pada Disember 2021 di Selangor.

Keluaran
Jaga-Jaga Senariounion dikeluarkan pada 21 April 2022.

Rujukan

Pautan luar
 

Filem 2022
Filem Malaysia tahun 2022
Filem komedi Malaysia
Filem arahan Aziz M. Osman